Input: देवस्य त्वा सवितुः प्रसवेऽश्विनोर्बाहुभ्यां पूष्णो हस्ताभ्याम्। आददे नार्यसीदमहꣳ रक्षसां ग्रीवाऽअपिकृन्तामि। यवोऽसि यवयास्मद् द्वेषो यवयारातीर्दिवे त्वाऽन्तरिक्षाय त्वा पृथिव्यै त्वा शुन्धन्ताँल्लोकाः पितृषदनाः पितृषदनमसि॥१॥

Padapatha: देवस्य।त्वा।सवितुः।प्रसव इति प्रऽसवे।अश्विनोः।बाहुभ्यामिति बाहुऽभ्याम्।पूष्णः।हस्ताभ्याम्।आ।ददे।नारि।असि।इदम्।अहम्।रक्षसाम्।ग्रीवाः।अपि।कृन्तामि।यवः।असि।यवय।अस्मत्।द्वेषः।यवय।अरातीः।दिवे।त्वा।अन्तरिक्षाय।त्वा।पृथिव्यै।त्वा।शुन्धन्ताम्।लोकाः।पितृषदनाः।पितृसदना इति पितृऽसदनाः।पितृषदनम्।पितृषदनमिति पितृऽसदनम्।असि